# Abdus Salam

|  |
| --- |
|  **Abdus Salam محمد عبد السلام** |
|  |
|  |
| Rođenje
 | 29. siječnja 1926.  Jhang, Pakistan (tada  Britanski Raj) |
| Smrt
 | 21. studenog 1996.  Oxford, Ujedinjeno Kraljevstvo |
| Narodnost
 | Pakistanac
 |
| Polje
 | fizika
 |
| Akademski mentor
 | Nicholas Kemmer
 |
| Istaknuti studenti
 | Riazuddin Walter Gilbert *et al.* |
| Poznat po
 | Elektroslaba teorija Pati-Salamov model Velika ujedinjena teorija *et al.* |
| Istaknute nagrade
 | Hughesova medalja (1964)  Nobelova nagrada za fiziku (1979) Copleyjeva medalja (1990) *et al.* |

**Mohammad Abdus Salam** (urdu: محمد عبد السلام; izgovor  [əbd̪ʊs səlɑm] ; Jhang, 29. siječnja 1926. – Oxford, 21. studenog 1996.) je bio pakistanski teorijski fizičar, najpoznatiji po tome što je 1979. godine podijelio Nobelovu nagradu za fiziku s američkim naučnicima Sheldonom Glashowom i Stevenom Weinbergom za svoj rad na teoriji elektroslabe sile. Kada mu je uručena nagrada, Salam je postao prvi Pakistanac i prvi musliman koji je dobio Nobelovu nagradu, a danas je, uz Anwara Sadata, tek drugi musliman s tom nagradom.

Rođen je 1926. godine u tadašnjem Britanskom Raju, a nakon školovanja u Ujedinjenom Kraljevtvu, od 1960. do 1974. godine je bio jedan od glavnih vladinih savjetnika za nauku. Na toj je funkciji Salam igrao važnu i utjecajnu ulogu u razvitku pakistanske naučne infrastrukture. Osim što je na globalnoj razini dao trajan doprinos teorijskoj i fizici elementarnih čestica, Salam je zaslužan za promociju i razvoj naučnih istraživanja visokog kalibra u svojoj matičnoj zemlji. Bio je osnivač i prvi voditelj Istraživačke komisije za svemir i gornju atmosferu (SUPARCO) te glavni odgovorni za osnivanje Grupe za teorijsku fiziku pri Pakistanskoj komisiji za atomsku energiju (PAEC). Kao naučni savjetnik, Salam je imao integralnu ulogu u pakistanskom programu iskorištavanja nuklearne energije u civilne svrhe, dok njegova uloga u pakistanskom programu razvoja atomske bombe iz 1972. godine ostaje ambivalentna – s jedne strane je, u početnom razdoblju, bio snažan zagovornik tog oružja, samo da bi kasnije povukao podršku, ali je zadržao veze s čelnim ljudima koji su sudjelovali u samom projektu. U svakom slučaju, Salama se danas smatra "naučnim ocem" pakistanskog nuklearnog programa. Godine 1974. je napustio zemlju u znak protesta zbog odluke pakistanskog parlamenta da se pokret Ahmadiyya, kojemu je Salam pripadao, proglasi neislamskim. Godine 1998., nakon uspješnih nuklearnih testiranja, Pakistan je izdao komemorativnu poštansku markicu sa Salamovim likom, koja je bila dio serije "Pakistanski naučnici".

Što se njegova naučnog rada tiče, najznačajniji doprinosi su mu Pati-Salamov model, magnetizirani foton, vektorski mezon, velika ujedinjena teorija, rad na supersimetriji i, naravno, elektroslaba teorija, koja mu je 1979. godine donijela Nobela. Svoj doprinos dao je i kvantnoj teoriji polja, ali i razvoju Katedre za matematiku pri Carskom koledžu u Londonu. Zajedno sa svojim studentom, Riazuddinom, Salam je ostavio traga na modernoj teoriji o neutrinima, neutronskim zvijezdama i crnim rupama, a značajan je bio i njegov rad na modernizaciji kvantne mehanike i kvantne teorije polja. Kao predavač i promotor znanosti, Salam je poznat kao otac matematičke i teorijske fizike u Pakistanu, što je realizirao dok je bio glavni naučni savjetnik pakistanskog predsjednika.

Umro je 1996. godine u Oxfordu od posljedica od rijetkog neurološkog poremećaja znanog kao Steele-Richardson-Olszewskijev sindrom. Znanosti je doprinosio gotovo do svoje smrti, a nakon iste, njegovo je tijelo konačno vraćeno u matičnu zemlju, gdje mu je počast na sprovodu odalo gotovo 30,000 ljudi.

## Reference

## Literatura

* Duff, Michael (2007). *Salam + 50: proceedings of the conference*. London, United Kingdom: Imperial College Press. str. 84.
* Fraser, Gordon (2008). *Cosmic anger: Abdus Salam – the first Muslim Nobel scientist*. United Kingdom: Oxford University Press. str. 304. ISBN 978-0-19-920846-3.
* Freund, Peter George Oliver (1998). „Oppenheimer, Hero or Antihero”. *A passion for Discovery*. Singapore: World Scientific. str. 206. ISBN 978-981-270-646-1.
* Ghani, Abdul (1982). „Science Advisor to the President (1960–1974)”. *Abdus Salam: a Nobel laureate from a Muslim country : a biographical sketch*. str. 234.
* Hoodbhoy, PhD, Pervez Hoodbhoy (2008). „Fascinating encounters: Professor Abdus Salam”. Dr. Pervaiz Hoodbhoy, professor of nuclear physics at Quaid-i-Azam University, and a senior scientist at Institute of Physics and National Center for Nuclear Physics. Arhivirano iz originala na datum 2015-09-24. Pristupljeno 23 August 2016.
* Fayyazuddin (2005). „Salam: As I know him”. *NCP 5th Lectures* (Islamabad, Pakistan: National Center for Physics): 19. Arhivirano iz originala na datum 2016-03-03. Pristupljeno 23 August 2016.
* Mujahid, Mujahid (2006). „Abdus Salam: 1926–1996”. *NCP 5th Particle Physics Workship: Prof. Abdus Salam – 10th Death Anniversary* (Islamabad, Pakistan: National Center for Physics): 1–16. Arhivirano iz originala na datum 2017-08-08. Pristupljeno 23 August 2016.
* Murthi, R.K. (1999). *Children Encyclopedia of Nobel Laureates:Abdus Salam*. New Delhi: Pitambar Publication Inc.. str. 41–46. ISBN 81-209-0730-2.
* Rahman, Shahid (1998). „Development of Weapons”. u: Rahman, Shahid. *Long Road to Chagai*. Islamabad, Pakistan: Printwise publication. str. 157. ISBN 969-8500-00-6.
* Riazuddin; Fayyazuddin, T. Kibble; C. Isham Ahmad Ali (1994). *Selected Papers of Abdus Salam*. World Scientific. str. 660. ISBN 981-02-1662-9.
* Riazuddin (2005). „Contributions of Professor Abdus Salam as member of PAEC”. *The Nucleus* (Islamabad, Pakistan: Pakistan Institute of Nuclear Science and Technology) **42** (1–2): 31–34. Arhivirano iz originala na datum 2014-06-27. Pristupljeno 23 August 2016.
* Riazuddin (2006). „Fifty Years of Parity Violation and Salam's Contribution”. *NCP 5th Particle Physics Workship: Prof. Abdus Salam – 10th Death Anniversary* (Islamabad, Pakistan: National Center for Physics): 1–32. Arhivirano iz originala na datum 2016-03-03. Pristupljeno 23 August 2016.

## Vanjske veze

* Abdus Salam and his International Influences
* Documentary Film on the Science and Life of Dr. Abdus Salam
* An Interview – Part 1 of 4 na YouTubeu
* An Interview – Part 2 of 4 na YouTubeu
* An interview – Part 3 of 4 na YouTubeu
* An Interview – Part 4 of 4 na YouTubeu
* *Interview with Abdus Salam, 1986* (Television production). *War and Peace in the Nuclear Age* (in Engleski). Vol. "Carter's New World". Boston, MA: WGBH Media Library & Archives. 15 December 1986. Archived from the original on 2016-10-10. Retrieved 11 June 2016.
* The Abdus Salam International Centre for Theoretical Physics
* Abdus Salam bio on Nobel site
* The Nobel Prize in Physics 1979 [1]
* Abdus Salam CV [2] Arhivirano 2011-12-10 na Wayback Machine-u / [3]
* Islam and Science: Concordance or Conflict? Arhivirano 2016-03-04 na Wayback Machine-u, speech delivered to UNESCO, 27 April 1984.
* COMSATS Secretariat
* Biography of Abdus Salam by Imperial College colleague [4] Arhivirano 2006-02-24 na Wayback Machine-u
* An Interesting And Detailed Article On the Life of Dr. Abdus Salam In Urdu Arhivirano 2015-02-17 na Wayback Machine-u
* PBS documentary on strings, contains clip of award ceremony with Abdus Salam
* Salam +50 Conference at Imperial College Arhivirano 2007-07-07 na Wayback Machine-u
* Contributions of Professor Abdus Salam as member of PAEC Arhivirano 2012-02-22 na Wayback Machine-u
* A full biography: 'Cosmic Anger, Abdus Salam- the First Mirzai Nobel Scientist' ISBN 978-0-19-920846-3
* Abdus Salam Movie – The Dream of Symmetry na YouTubeu
* Pakistan shuns physicist linked to 'God particle' (Associated Press, 9 July 2012)